Diari Oficial de la Generalitat Valenciana


Sumari del DOGV 9256, del 14-01-2022 (2022/182)

RESOLUCIÓ de 10 de gener de 2022, de la directora general de Recursos Humans, per la qual es publica la resolució definitiva del concurs general per a la provisió de llocs no bàsics de gestió sanitària de naturalesa funcionarial, sector administració especial, dependents de la Direcció General de Salut Pública i Addiccions, de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9256

Data del DOGV
:   14-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/182


Data del document
:   10-01-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 10 de gener de 2022, de la directora general de Recursos Humans, per la qual es publica la resolució definitiva del concurs general per a la provisió de llocs no bàsics de gestió sanitària de naturalesa funcionarial, sector administració especial, dependents de la Direcció General de Salut Pública i Addiccions, de la Conselleria de Sanitat Universal i Salut Pública. [2022/182]  
  
De conformitat amb la base setena de la resolució de 9 d'abril de 2021, de la directora general de Recursos Humans, per la qual es convoca concurs general per a la provisió de llocs no bàsics de gestió sanitària de naturalesa funcionarial, sector administració especial, dependents de la Direcció General de Salut Pública i Addiccions de la Conselleria de Sanitat Universal i Salut Pública (DOGV 9062, 15.04.2021), transcorregut el termini de reclamacions després de la publicació de la proposta d'adjudicació provisional, d'acord amb la proposta d'adjudicació definitiva elevada per la comissió de valoració i fent ús de la competència atribuïda per l'article 17 del Decret 185/2020, de 16 de novembre, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
  
Primer  
Publicar en l'annex ?publicació que servirà de notificació a les persones interessades- la resolució definitiva, que inclou:  
a) Una relació comprensiva de la totalitat de persones concursants, ordenada de major a menor puntuació total, amb indicació de la puntuació obtinguda per cada participant en cada un dels apartats del barem i el lloc adjudicat a cada participant, si és el cas, tenint en compte l'ordre de preferència que haguera fet constar en la sol·licitud.  
  
b) Una segona relació de persones que han de ser excloses del concurs, amb indicació de la causa que motiva la seua exclusió.  
  
Segon  
En data 14 de febrer de 2022 haurà d'efectuar-se el cessament en els llocs de treball que estigueren exercint les persones adjudicatàries incloses en el punt a de la resolució definitiva, i en data 15 de febrer de 2022 la presa de possessió de les destinacions adjudicades.  
No farà cap efecte la renúncia al lloc de treball adjudicat en aquest concurs llevat que, abans de finalitzar el termini de presa de possessió, s'obtinga un altre lloc per resolució d'una convocatòria concurrent, tant de concurs com de lliure designació. En aquest cas, dins d'aquest termini s'haurà d'optar per un dels llocs de treball adjudicats, mitjançant escrit dirigit a la Direcció General de Recursos Humans, entenent-se que renuncia a la resta de llocs adjudicats en les convocatòries concurrents.  
A aquest efecte, s'entén que dues convocatòries són concurrents quan en la data de finalització del termini de presentació d'instàncies d'una d'aquestes no s'haguera publicat la resolució d'adjudicació de l'altra.  
Així mateix, es podrà desistir de la participació en aquest concurs o renunciar al lloc adjudicat quan hagen transcorregut més de nou mesos entre la convocatòria i la resolució del concurs.  
Si la persona adjudicatària d'un lloc de treball inclosa en el punt a de la resolució definitiva procedeix d'una situació d'excedència voluntària per interés particular i no estiguera integrada en cap cos ni escala, serà integrada d'ofici mitjançant resolució simultània a la presa de possessió en el cos i escala corresponent al lloc adjudicat.  
  
Si el personal adscrit provisionalment a algun dels llocs convocats per a la provisió en la Resolució de 9 d'abril de 2021, de la directora general de Recursos Humans (DOGV 9062, 15.04.2021), no resultara adjudicatari de cap d'aquells i el lloc que ocupa provisionalment fora adjudicat en el present concurs, serà adscrit provisionalment a un altre lloc.  
El personal que haguera accedit a nomenament provisional per millora d'ocupació en aplicació del que es preveu en la disposició transitòria tercera del Decret 3/2017 i obtinga destinació en el present concurs, podrà optar per romandre en aquest nomenament o incorporar-se a la destinació adjudicada en el concurs.  
L'opció haurà de comunicar-se al Servei de Gestió de Personal en el termini de 10 dies naturals des de la publicació de la resolució d'adjudicació, entenent que, en el supòsit de no exercir opció, tria la incorporació al lloc de treball obtingut en el concurs.  
Aquesta resolució posa fi a la via administrativa. D'acord amb els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució les persones interessades podran interposar un recurs de reposició, amb caràcter potestatiu, davant del mateix òrgan que ha dictat aquesta resolució en el termini d'un mes a comptar des de l'endemà de la publicació, o, alternativament, interposar-hi un recurs contenciós administratiu davant del Jutjat Contenciós Administratiu de València, o davant del jutjat en la circumscripció del qual tinga el domicili la persona recurrent, en el termini de dos mesos a comptar des de l'endemà de la publicació d'aquesta resolució, sense perjudici que en puguen fer ús, si és el cas, de qualsevol altre que estimen procedent.  
  
València, 10 de gener de 2022.- La directora general de Recursos Humans: Carmen López Delgado.